
ΠΡΟΕΔΡΙΚΑ ΔΙΑΤΑΓΜΑΤΑ 

112. Χορήγηση οικονομικής ενισχύσεως σε ορισμένες 

κατηγορίες ναυτικών λόγω εορτών Χριστουγέν¬ 
νων 1999. 1 

113. Ίδρυση Πυροσβεστικού Σταθμού Δ' Τάξης στο 

Δήμο Λιτοχώρου του Νομού Πιερίας και σύσταση 
των αναγκαίων για τη λειτουργία του θέσεων πυρο¬ 
σβεστικού προσωπικού. 2 


ΑΠΟΦΑΣΕΙΣ 

Παράταση της προθεσμίας ισχύος των διατάξεων της 
ΠΔ/ΤΕ 2399/13.11.1996, όπως ισχύει, που αφορά 
την έκδοση εγγυητικών επιστολών κατ’ εντολή χρη¬ 
ματιστηριακών εταιρειών και υπέρ της Α.Ε. Αποθε- 


τηρίων τίτλων. 3 

Έγκριση της συγχώνευσης των ανωνύμων τραπεζικών 
εταιρειών ΑΛΦΑ Τράπεζας Πίστεως Α.Ε. και Ιονικής 
και Λαϊκής Τράπεζας Α.Ε. με απορρόφηση της δεύ¬ 
τερης από την πρώτη. 4 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στο Π.Δ. 65/2000 αρμοδιότη¬ 
τας Υπουργείου Δημόσιας Τάξης. 5 


ΠΡΟΕΔΡΙΚΑ ΔΙΑΤΑΓΜΑΤΑ 

(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 112 
Χορήγηση οικονομικής ενισχύσεως σε ορισμένες κα¬ 
τηγορίες ναυτικών λόγω εορτών Χριστουγέννων 1999. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Των άρθρων 4 (παρ. 1, εδ. ιγ) καιδτου Ν. 6002/1934 
«Περί προστασίας των ανέργων εργατών θαλάσσης και 
των οικογενειών αυτών (Α 37) όπως συμπληρώθηκαν 
και αντικαταστάθηκαν αντίστοιχα με το άρθρο 1 του ΑΝ 
113/1936 «Περί συμπληρώσεως του Ν. 6002 κ.λ.π» (Α 
398) και το άρθρο 5 του Ν. 318/1976 «Περί συστάσεως 
οργανικών θέσεων του επιστημονικού και βοηθητικού 


Υγειονομικού προσωπικού του Οίκου Ναύτου» (Α' 111). 

β. Του άρθρου 29 Ατού Ν. 1558/1985 (Α' 137) το οποίο 
προσετέθη με το άρθρο 27 του Ν. 2081/1992 (Α' 154) 
όπως αντικαταστάθηκε από το άρθρο 1 παρ. 2 α του Ν. 
2469/1997 (Α' 38). 

γ. Του άρθρου 22 του Ν. 2362/95 «Περί Δημοσίου Λογι¬ 
στικού, ελέγχου των δαπανώντου Κράτους και άλλες δια¬ 
τάξεις» (Α' 247). 

2. Την 1107147/1239/006 Α/4.10.96 κοινή απόφαση του 
Πρωθυπουργού &του Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Β' 922). 

3. Την αριθμ. 4535/30/13.10.1999 πρόταση του Διοικητι¬ 
κού Συμβουλίου του Οίκου Ναύτου. 

4. Την 343/30-11-99 γνωμοδότηση του Συμβουλίου 
Εμπορικού Ναυτικού. 

5. Το γεγονός ότι το παρόν Διάταγμα θα προκαλέσει δα¬ 
πάνη δραχμών εκατόν τριάντα τριών εκατομμυρίων 
(133.000.000) η οποία θα καλυφθεί εξ ολοκλήρου απότις εγ¬ 
γεγραμμένες στον ΚΑΕ 0652 του προϋπολογισμού εξόδων 
του Οίκου Ναύτου, οικονομικής χρήσεως 1999 πιστώσεις. 

6. Την αριθμ. 52/7-2-2000 γνωμοδότηση του Συμβουλί¬ 
ου της Επικράτειας με πρόταση του Υπουργού Εμπορικής 
Ναυτιλίας και Υφυπουργού Οικονομικών, αποφασίζουμε: 

Άρθρο 1 

Με την ευκαιρία των εορτών των Χριστουγέννων 1999 
παρέχεται έκτακτη οικονομική ενίσχυση, υπό μορφή βοη¬ 
θήματος, στις κατά τις διατάξεις του παρόντος κατηγο¬ 
ρίες ανέργων ναυτικών από το Κεφάλαιο Ανεργίας και 
Ασθένειας Ναυτικών (Ν. 6002/1934 ΦΕΚ Α' 37) 

Το ύψος αυτής καθορίζεται εις: 

(α) Δραχμές τριάντα χιλιάδες (30.000) για τους άγα¬ 
μους και τις άγαμες. 

(β) Δραχμές σαράντα πέντε χιλιάδες (45.000) για τους 
έγγαμους ή έγγαμες ή έχοντες οικογενειακά βάρη από 
παιδιά. 

Άρθρο 2 

1. Την οικονομική ενίσχυση του άρθρου 1 του παρόντος 
δικαιούνται να λάβουν οι ναυτικοί που πληρούν τις εξής 
προϋποθέσεις: 

(α) Έχουν συνολική θαλάσσια υπηρεσία μεγαλύτερη 
από πέντε (5) χρόνια, από την οποία δέκα οκτώ (18) μήνες 
τουλάχιστον μέσα στην τελευταία, πριν από την 25η Δε- 

κεμβρίου 1999, τριετία, ή είκοσι τέσσερις (24) μήνες συ¬ 
νολική θαλάσσια υπηρεσία κατά την τελευταία, πριν από 
την 25η Δεκεμβρίου 1999, τετραετία. 

(β) Έχει μεσολαβήσει, από τηντελευταία απόλυσή τους 
και μετά την εξάντληση του χρόνου κανονικής αδείας που 
δικαιούνται και μέχρι την 25η Δεκεμβρίου 1999, χρονικό 
διάστημα όχι μικρότερο από τριάντα (30) ημέρες και όχι 
μεγαλύτερο από δώδεκα (12) μήνες. 

(γ) Είναι εγγεγραμμένοι στους καταλόγους ανέργων 
του Γ ραφείου Ευρέσεως Ναυτικής Εργασίας (ΓΕΝΕ) από 
την 29η Δεκεμβρίου 1999 και ενωρίτερα και έχουν κάρτα 
ανεργίας. 

(δ) Δεν παίρνουν σύνταξη ή δώρο από την πλοιοκτήτρια 
εταιρεία ή βοήθημα οποιασδήποτε άλλης μορφής, κατά 
το χρόνο της καταβολής, πλην των περιπτώσεων των επι¬ 
δομάτων ασθένειας και ανεργίας του άρθρου 19 παρ. 2 
του Π.Δ. 894/81 (Α226) και του Π.Δ. 228/98 (ΑΊ76) και δεν 
προστατεύονται από το Ίδρυμα Κοινωνικών Ασφαλίσεων 
(ΙΚΑ) ή άλλο Δημόσιο Ασφαλιστικό φορέα. 

(ε) Δεν έχουν επιδοθεί σε άλλη βιοποριστική απασχόλη¬ 
ση μετά την αναγραφομένη στο ναυτικό τους φυλλάδιο 
τελευταία απόλυση ή την αναγραφομένη στο διαβατήριό 
τους ημερομηνία εισόδου στη χώρα. 

Η συνδρομή των προϋποθέσεων των εδαφίων (α), (β) 
και (γ) ελέγχεται με το ναυτικό φυλλάδιο, και το διαβατή¬ 
ριο του δικαιούχου. 

Επικυρωμένα από τον Οίκο Ναύτου φωτοαντίγραφα δι- 
καιολογητικών φυλάσσονται στο φάκελλο του δικαιού¬ 
χου ναυτικού. 

2. Την οικονομική ενίσχυση του άρθρου 1 του παρόντος 
δικαιούνται να λάβουν επίσης οι κατωτέρω κατηγορίες 
ανέργων ναυτικών: 

(α) Ναυτικοί που δεν μπορούν να εργασθούν γιατί πά¬ 
σχουν από χρόνια νοσήματα, εφ’ όσον έχουν πάνω από 
οκτώ (8) χρόνια θαλάσσια υπηρεσία. 

(β) Ναυτικοί άνεργοι εγγεγραμμένοι στο ΓΕΝΕπου απο¬ 
λύθηκαν από τις τάξεις των Ενόπλων Δυνάμεων μετά την 
25η Ιουνίου 1999 και μέχρι την 25 Δεκεμβρίου 1999, εφ’ 
όσον έχουν τουλάχιστον δύο (2) χρόνια συνολική θαλάσ¬ 
σια υπηρεσία. 

(γ) Ναυτικοί άνεργοι εγγεγραμμένοι στο ΓΕΝΕ, που επι¬ 
δοτήθηκαν κατά τις διατάξειςτου Π.Δ. 228/98 (Α 176) για ένα 
εξάμηνο τουλάχιστον μετά την 1η Ιανουάριου 1999 και δεν 
ναυτολογήθηκαν από τότε περισσότερο από ένα (1) μήνα. 

(δ) Ναυτικοί χανσενικοί που νοσηλεύονται σε Νοσοκο¬ 
μείο Λοιμωδών Νόσων ή παραμένουν στο σπίτι τους. 

(ε) Ναυτικοί που φοιτούν στο Κέντρο Επιμόρφωσης 
Στελεχών Εμπορικού Ναυτικού (ΚΕΣΕΝ) και στη Σχολή 
Θαλαμηπόλων. 

(στ) Ναυτικοί που φοιτούν στα Ειδικά Τμήματα υποψη¬ 
φίων Πλοιάρχων και Μηχανικών Γ τάξεως Εμπορικού 
Ναυτικού. 

Άρθρο 3 

1. Για τον υπολογισμό της αναφερόμενης στο άρθρο 2 
του παρόντος συνολικής θαλάσσιας υπηρεσίας υπολογί¬ 
ζεται η κτηθείσα υπηρεσία: 

I) Σε πλοία με Ελληνική Σημαία. 

II) Σε πλοία με ξένη Σημαία συμβεβλημένα με το Ναυτι¬ 
κό Απομαχικό Ταμείο (ΝΑΤ). 

III) Σε πλοία με ξένη Σημαία μη συμβεβλημένα με το 
Ναυτικό Απομαχικό Ταμείο (ΝΑΤ) εφ’ όσον έχει εξαγορα- 
σθεί νόμιμη υπηρεσία για το ΝΑΤ. 


2. Το χρονικό διάστημα κατά το οποίο ο ναυτικός νοση¬ 
λεύτηκε σε Κλινική ή Νοσοκομείο, με δαπάνες του Οίκου 
Ναύτου ή του πλοιοκτήτη υπολογίζεται ως θαλάσσια 
υπηρεσία για τον σκοπό του παρόντος Προεδρικού Δια¬ 
τάγματος. 

3. Δεν προσμετράται ως χρόνος θαλάσσιας Υπηρεσίας, 
η Υπηρεσία που διανύθηκε σε παροπλισμένα πλοία που 
δεν τηρούσαν ναυτολόγιο. 

Κατά τον υπολογισμό της θαλάσσιας Υπηρεσίας και 
της ανεργίας ο μήνας υπολογίζεται σε τριάντα (30) ημέ¬ 
ρες, όπως ορίζει η περίπτωση 18 του άρθρου 1 του Π.Δ. 
894/81, τελευταία δε απόλυση λογίζεται η ημερομηνία μέ¬ 
χρι την οποία ο ναυτικός δικαιούται να λάβει αποζημίωση 
ή μισθό κατά τα άρθρα 62,66 και 75 του Κώδικα Ιδιωτικού 
Ναυτικού Δικαίου (ΚΙΝΔ). 

Άρθρο 4 

Για το χαρακτηρισμό σαν χρόνιου, του νοσήματος των 
ναυτικών του εδαφίου (α) της παραγράφου 2 του άρθρου 
2 του παρόντος αρμόδιοι είναι: 

(α) Η Κεντρική Υπηρεσία του Οίκου Ναύτου Πειραιά, για 
τις περιοχές αρμοδιότητος Οίκου Ναύτου ΑΘΗΝΩΝ - 
ΠΕΙΡΑΙΩΣ και τέως Διοικήσεως Πρωτευούσης. 

(β) Οι έμμισθοι ιατροί του Οίκου Ναύτου, για τις περιο¬ 
χές αρμοδιότητος Επαρχιακών Παραρτημάτων Οίκου 
Ναύτου. 

(γ) Οι ιατροί του πλησιέστερου στο δικαιούχο Δημοσίου 
Νοσοκομείου, για τις υπόλοιπες περιοχές. 

Άρθρο 5 

Η οικονομική ενίσχυση του άρθρου 1 θα καταβληθεί 
προσωπικά στους δικαιούχους, εντός ανατρεπτικής προ¬ 
θεσμίας 15 εργασίμων ημερών αρχομένης από την επο¬ 
μένη της δημοσιεύσεως του παρόντος, με την προσέλευ¬ 
σή τους στον Οίκο Ναύτου Πειραιά ή στα κατά τόπους Κε¬ 
ντρικά Λιμεναρχεία, Λιμεναρχεία, Υπολιμεναρχεία και 
λοιπές Λιμενικές Αρχές στις οποίες εδρεύουν Παραρτή¬ 
ματα Οίκου Ναύτου. 

Νόμιμες εξουσιοδοτήσεις γίνονται δεκτές μόνο με 
έγκριση του Προϊσταμένου της Αρχής, η οποία καταβάλ¬ 
λει την έκτακτη οικονομική ενίσχυση και μόνον εφ’ όσον 
δικαιολογείται η αδυναμία του δικαιούχου ναπροσέλθει ο 
ίδιος λόγω ασθένειας. 

Άρθρο 6 

Κατά την καταβολή της οικονομικής ενίσχυσης πλην 
της περίπτωσης των χανσενικών ναυτικών του εδαφίου δ 
της παρ. 2 του άρθρου 2 του παρόντος, καταχωρείται 
από την Αρχή που πληρώνει ειδική πράξη στο φυλλάδιο 
του ναυτικού, και ο δικαιούχος υπογράφει σχετική από¬ 
δειξη. 

Αν ο δικαιούχος δεν γνωρίζει να υπογράφει, η πληρωμή 
γίνεται μπροστά σε δύο μάρτυρες, που υπογράφουν την 
απόδειξη, αντί του δικαιούχου. 

Στον Υπουργό Εμπορικής Ναυτιλίας, αναθέτουμε την 
δημοσίευση και εκτέλεση του παρόντος Διατάγματος. 

Αθήνα, 24 Μαρτίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚ. ΧΡΙΣΤΟΔΟΥΛΑΚΗΣ ΣΤΑΥΡΟΣ ΑΡ. ΣΟΥΜΑΚΗΣ 

ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 113 
Ίδρυση Πυροσβεστικού Σταθμού Δ' Τάξης στο Δήμο Λι¬ 
τόχωρου του Νομού Πιερίας και σύσταση των ανα¬ 
γκαίων για τη λειτουργία του θέσεων πυροσβεστικού 
προσωπικού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Του άρθρου 11 παρ.Ι περ. (β), (γ), (δ) και (στ) καιπαρ. 
7 του Ν.1481/1984 «Οργανισμός Υπουργείου Δημόσιας 
Τάξης» (Α' 152),όπως το άρθρο αυτό αντικαταστάθηκε 
απότηνπαρ. 1 του άρθρου 1 του Ν. 1590/1986. 

β) Του άρθρο 1 παρ. 2του Ν. 1590/1986 «Τροποποίηση 
διατάξεων του Ν. 1481 /1984 Οργανισμός Υπουργείου Δη¬ 
μόσιας Τάξης και άλλες διατάξεις» (Α' 49). 

γ) Του Π.Δ. 137/1986 «Συγκρότηση της Γενικής Γραμ¬ 
ματείας Δημόσιας Τάξης σε Υπουργείο Δημόσιας Τάξης» 
(Α'51). 

δ) Του άρθρου 29 Ατού Ν. 1558/1985 «Κυβέρνηση και 
Κυβερνητικά Όργανα (Α' 137), όπως προστέθηκε με το 
άρθρο 27 του Ν. 2081/1992 (Α' 154) και αντικαταστάθηκε 
με το άρθρο 1 παρ. 2του Ν. 2469/1997 (Α'). 

ε) Της 1107147/1239/0006 Α/4-10-1996 Κοινής Απόφα¬ 
σης του Πρωθυπουργού και Υπουργού Οικονομικών, 
«Ανάθεση Αρμοδιότητας Υπουργού Οικονομικών στους 
Υφυπουργούς Οικονομικών» (Β’922). 

2. Το γεγονός ότι από τις διατάξεις αυτού του διατάγ¬ 
ματος θα προκληθεί δαπάνη σε βάρος του Κρατικού Προ¬ 
ϋπολογισμού α) Για το τρέχον έτος, ύψους 110.000.000 
δρχ. β) Για το 2001,δαπάνη ύψους 130.000.000δρχ. γ) Για 
το 2002, δαπάνη ύψους 130.000.000δρχ. δ) Για το 
2003,δαπάνη ύψους 140.000.000δρχ. ε) Για το 2004, δα¬ 
πάνη ύψους 135.000.000 και στ) Για το έτος 2005 δαπάνη 
ύψους 140.000.000 δρχ. περίπου. Η δαπάνη που θα προ¬ 
κληθεί από το 2000 καθώς και τα επόμενα έτη θ’ αντιμε- 
τωπισθεί με την εγγραφή των σχετικών πιστώσεων στους 
οικείους ΚΑΕτου Ειδικού Φορέα 43-120 του προϋπολογι¬ 
σμού του Υπουργείου Δημόσιας Τάξης εκάστου έτους. 

3. Την 74 / 2000 γνωμοδότηση του Συμβουλίου της Επι¬ 
κράτειας μετά από πρόταση του Υπουργού Δημόσιας Τά¬ 
ξης και του Υφυπουργού Οικονομικών, αποφασίζουμε: 

Άρθρο 1 

1. Ιδρύεται Πυροσβεστικός Σταθμός Δ'Τάξης στο Δήμο 
Λιτοχώρουτου Ν. Πιερίας. 

2. Για την ίδρυση του ανωτέρου Πυροσβεστικού Σταθ¬ 
μού συνιστώνται στο Πυροσβεστικό Σώμα οι ακόλουθες 
οργανικές θέσεις Πυροσβεστικού Προσωπικού Γενικών 
Υπηρεσιών αυξανομένων ισάριθμων των αντίστοιχων κα¬ 
τά κλάδο και βαθμό θέσεων που προβλέπονται από το άρ¬ 
θρο 1 του Π .Δ. 47/1995 (Α'36). 

α. Μία (1) θέση Πυραγού. 

β. Δύο (2) θέσεων Υποπυραγών - Ανθυποπυραγών (Πα¬ 
ραγωγικής Σχολής). 

γ. Μία (1) θέση Πυρονόμου. 

δ. Έξι (6) θέσεων Αρχιπυροσβεστών (Παραγωγικής 
Σχολής). 

ε. Δέκα Πέντε (15) θέσεων Αρχιπυροσβεστών (μη Πα¬ 
ραγωγικής Σχολής) Πυροσβεστών. 


Άρθρο 2 

Η ισχύς του παρόντος διατάγματος αρχίζει από τη δη¬ 
μοσίευσή του Εφημερίδα της Κυβερνήσεως. 

Στον Υπουργό Δημόσιας Τάξης αναθέτουμε τη δημοσί¬ 
ευση και εκτέλεση παρόντος Διατάγματος. 

Αθήνα, 23 Μαρτίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΔΗΜΟΣΙΑΣ ΤΑΞΗΣ 

ΝΙΚ. ΧΡΙΣΤΟΔΟ ΥΛΑΚΗΣ ΜΙΧΑΛΗΣ ΧΡΥΣΟΧΟΪΔΗΣ 

-♦- 

Α ΠΟΦΑΣΕΙ Σ (3) 

Πράξη Διοικητή αριθ. 2460/24.3.2000 
Παράταση της προθεσμίας ισχύος των διατάξεων της 
ΠΔ/ΤΕ 2399/13.11.1996, όπως ισχύει, που αφορά την 
έκδοση εγγυητικών επιστολών κατ’ εντολή χρηματι¬ 
στηριακών εταιρειών και υπέρ της ΑΈ. Αποθετηρίων 
τίτλων. 

ΤΡΑΠΕΖΑ ΤΗΣ ΕΛΛΑΔΟΣ 

Ο ΔΙΟΙΚΗΤΗΣ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 

Αφού έλαβε υπόψη: 

α) το άρθρο 1 του Ν. 1266/82 «Όργανα ασκήσεως της 
νομισματικής, πιστωτικής και συναλλαγματικής πολιτικής 
και άλλες διατάξεις», 

β) την ΠΔ/ΤΕ 2399/13.11.1996, όπως ισχύει (τελευτ. 
σχετ.τροποπ. ΠΔ/ΤΕ 2451/24.9.99) με την οποία παρατά- 
θηκε μέχρι 31 Μαρτίου 2000 η προθεσμία ισχύος των δια- 
τάξεώντης. 

γ) το από 15.3.2000 (ΑΠ 22675) έγγραφο της Επιτροπής 
Κεφαλαιαγοράς καθώς και το από 14.3.2000 (ΑΠ 22641) 
έγγραφο του Συνδέσμου Μελών Χρηματιστηρίου Αξιών 
Αθηνών, αποφάσισε τα ακόλουθα: 

Παρατείνεται από 31 Μαρτίου 2000 μέχρι και 31 Οκτω¬ 
βρίου 2000 η ισχύς των διατάξεων της ΠΔ/ΤΕ 2399/ 
13.11.96, όπως ισχύει. 

Από τις διατάξεις της παρούσας Πράξης δεν προκαλεί- 
ταιδαπάνη σε βάροςτου Κρατικού Προϋπολογισμού. 

Η Πράξη αυτή να δημοσιευθεί στην Εφημερίδα της Κυ¬ 
βερνήσεως. 

Ο Διοικητής 
ΛΟΥΚΑΣ ΠΑΠΑΔΗΜΟΣ 


Έγκριση της συγχώνευσης των ανωνύμων τραπεζικών 
εταιρειών ΑΛΦΑ Τράπεζας Π ίστεως Α. Ε. και Ιονικής και 
Λαϊκής Τράπεζας ΑΈ. με απορρόφηση της δεύτερης 
από την πρώτη. 

(Συνεδρίαση 65/17.3.2000, θέμα 1) 

ΤΡΑΠΕΖΑ ΤΗΣ ΕΛΛΑΔΟΣ 

Η ΕΠΙΤΡΟΠΗ ΤΡΑΠΕΖΙΚΩΝ ΚΑΙ ΠΙΣΤΩΤΙΚΩΝ ΘΕΜΑΤΩΝ 
Αφού έλαβε υπόψη: 

α) τις διατάξεις του άρθρου 16 του Ν. 2515/97 περί συγ¬ 
χώνευσης πιστωτικών ιδρυμάτων, όπως τροποποιήθηκε 
και συμπληρώθηκε με το άρθρο 12 του Ν. 2774/99. 

β) την απόφασή της 31/2/15.4.99 με την οποία εγκρίθη- 
κε η απόκτηση από την ΑΛΦΑ Τράπεζα Πίστεως ΑΕ ειδι¬ 
κής συμμετοχής μέχρι ποσοστού 51% στο μετοχικό κε¬ 
φάλαιο της Ιονικής και Λαϊκής Τράπεζας Ελλάδος ΑΕ, 

Υ) τα 42/28/ 20.1.2000 και 87/59/11.2.2000 (ΑΠ 22276 
και 22432) έγγραφα της ΑΛΦΑ Τ ράπεζας Πίστεως ΑΕ κα¬ 
θώς και το από 21.1.2000 (ΑΠ 22307) έγγραφοτης Ιονικής 
και Λαϊκής Τράπεζας Ελλάδος ΑΕ, με τα οποία γνωστο¬ 
ποιούνται στην Τράπεζα της Ελλάδος οι περί της συγχώ¬ 
νευσης αποφάσεις των διοικητικών συμβουλίων τους συ- 
νοδευόμενες ί) από το τελικό Σχέδιο Σύμβασης Συγχώ¬ 
νευσης μετά των προβλεπομένων στον πιο πάνω νόμο 
(άρθρο 16) σχετικών εκθέσεων και ϋ) από το πρόγραμμα 
επιχειρηματικής δραστηριότηταςτου πιστωτικού ιδρύμα¬ 
τος που θα προέλθει από τη συγχώνευση, 
δ) τα από 9.12. 99 (ΑΠ 22140 και 22141) έγγραφα του 
Υπουργείου Ανάπτυξης, με τα οποία γνωστοποιήθηκε 
στην Τ ράπεζα της Ελλάδος η καταχώρηση στο Μητρώο 
Ανωνύμων Εταιριών το από 25.11.99 Σχέδιο Σύμβασης 
Συγχώνευσης των ανωνύμων τραπεζικών εταιρειών «ΑΛ¬ 
ΦΑ Τράπεζα Πίστεως ΑΕ» και «Ιονική και Λαϊκή Τράπεζα 
Ελλάδος ΑΕ», με απορρόφηση της δεύτερης από την 
πρώτη, σύμφωνα με τις διατάξεις των άρθρων 68, παρά- 
γρ. 2 και 69 έως και 77 του Κ.Ν. 2190/20 και του άρθρου 
16 του Ν. 2515/97, όπως ισχύει, 
ε) την από 16.3.2000 (ΑΠ 22668) εισήγηση της Διεύθυν¬ 
σης Γενικής Επιθεώρησης Τραπεζών της Τράπεζας της 
Ελλάδος, αποφάσισε τα εξής: 


Εγκρίνεται η συγχώνευση των ανωνύμων τραπεζικών 
εταιρειών ΑΛΦΑ Τράπεζας Πίστεως ΑΕ και Ιονικής καιΛάί- 
κής Τράπεζας ΑΕ με απορρόφηση της δεύτερης από την 
πρώτη, στα πλαίσια των διατάξεων του άρθρου 16του Ν. 
2515/97, όπως ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ο Πρόεδρος Τα μέλη Ο Γραμματέας 

Ακριβές αντίγραφο 
Αθήνα, 24 Μαρτίου 2000 

Ο Γραμματέας 
Σ. ΠΑΠΑΔΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(5) 

Στο Π.Δ. 65/2000 που δημοσιεύθηκε στο ΦΕΚ 
57/9.3.2000/τ. Α' και αφορά τροποποίηση διατάξεων Π.Δ. 
352/1995 «Οργανισμός Σχολής Αστυφυλάκων» (Α' 187) 
γίνεται η εξής διόρθωση σφάλματος: 

Στο άρθρο 1, παράγραφος 2, στον πρώτο στίχο ο αρ- 
θμός του Π.Δ. από το εσφαλμένο «325/1995» να διορθω¬ 
θεί στο ορθό «352/1995». 

(Από το Υπουργείο Δημ. Τάξης) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




